[{"text_idx": "#000000", "text": "Zixi, la hejmo de panoj en C\u0302inio"}, {"text_idx": "#000001", "text": "En Zixi, montara gubernio en orienta parto de Jiangxi-provinco en suda C\u0302inio, oni ne kultivas tritikon, nek havas fabrikon de faruno. La gubernio neniel estas frontlinio de produktado kaj konsumado de panoj. G\u0302i tamen estas rigardata kiel la hejmo de panoj en C\u0302inio. La Popola J\u0302urnalo, la programo \"Xiaocui Rakontas\" de la C\u0302ina Centra Televida Stacio kaj aliaj amaskomunikiloj, inkluzive de diversaj kolumnoj de la gazetaro, raportis pri tiu gubernio."}, {"text_idx": "#000002", "text": "Inter 126 miloj da log\u0302antoj en la gubernio estas 40 mil bakistoj. Ili laboras en pli ol mil grandaj kaj mezgrandaj urboj en C\u0302inio, kaj ec\u0302 en Rusio, Vjetnamio, Birmo kaj aliaj landoj. La totala valoro de iliaj produktaj\u0302oj c\u0302iujare egalas al pli ol 4 miliardoj da juanoj. Tio farig\u0302is mito de disvolvig\u0302o de la gubernia ekonomio."}, {"text_idx": "#000003", "text": "En la jaro 1988 ekssoldatoj Zhang Xiewang kaj Hong Tao malfermis la unuan bakejon en alia parto de la urbo Yingtan, al kiu apartenas ankau\u0306 Zixi. Por tio li utiligis siajn sciojn kaj lerton akiritajn en la armeo, kaj tiel ekflamigis la fajreron de la panfarado de Zixi."}, {"text_idx": "#000004", "text": "Kie trovig\u0302as bakistoj el Zixi, tie estas varmaj hejmoj de bakistoj. Lau\u0306 konigo de respondeculo de la Zixi-a Bakista Asocio, se homoj el Zixi volas malfermi bakejon en ajna urbo, ili nur bezonas viziti lokan bakejon posedatan de Zixi-ano, kaj paroli en la Zixi-a dialekto por pruvi sian devenon. Sekve la mastro de tiu bakejo donos al ili senkondic\u0302an helpon: ekzemple liveri mang\u0302aj\u0302ojn, log\u0302ejon ktp, kaj helpos ilin en elektado de sidejo de la nova bakejo, ac\u0302eti krudajn materialojn kaj ekipaj\u0302ojn kaj arang\u0302i la bakejon. Se la novuloj ne havas sufic\u0302an kapitalon, la mastro ankau\u0306 etendos al ili helpan manon tiurilate."}, {"text_idx": "#000005", "text": "Zhong Qiwen, kompartia sekretario de la filio de la Bakista Asocio en Hangzhou, estas unu el tiuj bakejo-mastroj. Danke al siaj persisteco kaj honesteco li g\u0302uas bonan reputacion kiel bakisto en Hangzhou kaj posedas pli ol 60 bakejojn kun la marko \"Zixi-pano\" kaj centran fabrikon en kiu li investis pli ol 20 milionojn da juanoj. Kiel gvidanto de la Bakista Asocio en Hangzhou li senpage instruas novan teknikon al aliaj bakistoj, kaj konsilas al novaj alig\u0302intoj al la industrio kiel elekti sidejon kaj administri butikon."}, {"text_idx": "#000006", "text": "Zixi-aj bakistoj havas komunan devizon: fari la markon \"Zixi-pano\" pli bone konata!"}]